system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Adela Popescu?
assistant
Adela Popescu (nume la naștere Adela Elena Popescu, n. 8 octombrie 1986, Șușani, județul Vâlcea, România) este o actriță și cântăreață română. A ajuns în atenția publicului larg prin intermediul telenovelei Numai Iubirea.

Biografie 
Adela Elena Popescu s-a născut la 8 octombrie 1986, în satul Șușani, județul Vâlcea, România.

La începutul carierei a avut o deosebit de mediatizată poveste de dragoste cu primul partener, actorul Dan Bordeianu.

În timp ce filma pentru serialul Lacrimi de iubire, și-a înregistrat și primul său album de muzică, la fel intitulat „Lacrimi de iubire”. Stilul abordat de Adela pe acest album este pop slow cu influențe dance și latino. Începând cu anul 2005 Adela este protagonista producțiilor românești Acasă, printre care cele mai importante, Lacrimi de iubire în 2005, Iubire ca în filme în 2006, Îngerașii în 2008 sau Aniela în 2009. În 2010 joacă primul rol antagonic în telenovela Iubire și Onoare iar din 2011 interpretează rolul unei profesoare în serialul muzical Pariu cu viața.

La sfârșitul anului 2011 s-a alăturat trupei DJ Project unde a înlocuit-o pe Giulia Anghelescu.

În 2016, Adela Popescu s-a alăturat personalităților Pro TV când a devinit noua prezentatoare a emisiunii de talk-show Vorbește lumea, alături de Gabriel Coveșeanu. În 2021 a născut un băiat. În această pauză a fost înlocuită de Lora.

Viața personală 
Adela și Dan Bordeianu s-au cunoscut pe platourile de filmare ale serialului Numai Iubirea de la Acasă TV în 2004. Ea avea 18 ani, el 30, dar diferența de vârstă nu a fost un impediment. Între ea și Dan, iubitul din telenovelă, s-a înfiripat o poveste de dragoste și în realitate. Logodna personajelor Dan – Adela, de exemplu, a fost reală, pentru că era dublată de logodna actorilor”, a dezvăluit scenaristul. Așadar, scena cu preoții și cu jurămintele făcute de personajele din „Numai iubirea” nu a fost altceva decât înregistrarea unui moment care s-a desfășurat în realitate. Logodna Adelei cu Dan a rămas, însă, cunoscută doar amicilor foarte apropiați.  Au avut o relație timp de 3 ani, s-au despărțit în primăvara anului 2007.

Adela și Radu Vâlcan s-au cunoscut pe platourile de filmare Iubire și Onoare în 2010 și Adela Popescu și Radu Vâlcan se căsătoresc după cinci ani de relație.

În 2015, Adela s-a căsătorit cu actorul Radu Vâlcan. După căsătorie, Adela și-a schimbat numele în Adela Elena Vâlcan. În 2016 li s-a născut primul copil, un băiat pe care l-au numit Alexandru. În decembrie 2018 li s-a născut cel de-al doilea copil, Andrei.

Filmografie 

 2017- My Little Pony Filmul- Fluttershy (dialog română)

Discografie 

 2005 – Lacrimi de iubire
 2006 – Iubire ca în filme
 2008 – Răspunsul meu
 2012 – Bun rămas
 2013 – Vraja ta
 2013 – Fără tine
 2014 – Suflet vândut
 2015 – Curaj
 2022 – Fără Tine cu Keo

Referințe

Legături externe 

 Adela Popescu la CineMagia
 Adela Popescu la Blue Music 
 Adela Popescu pe twitter
 Pagina oficiala de facebook 
 Blogul personal

Interviuri
 Adela Popescu - "Ma simt, cu adevarat, din alta epoca", Ines Hristea, Formula AS - anul 2009, numărul 886
 Adela Popescu: Nu e nimic distractiv sa-ti faci gelos partenerul, dimpotriva, mi se pare ceva mizerabil , 13 decembrie 2013, Alice Nastase Buciuta, Revista Tango

Nașteri în 1986
Nașteri pe 8 octombrie
Actrițe române
Actori români în viață
Actrițe române de televiziune
Cântărețe române
Cântăreți români în viață
AcasăTV
Distribuția serialului Numai iubirea
Prezentatori de televiziune din România
Oameni din Drăgășani
Concurenți ai emisiunii Dansez pentru tine